Johannes Lahtela 2020
Johannes Lahtela "Vikings" -sarjan kuvauksissa Irlannissa 2015
**Johannes Lahtela** (s. 1975 Helsinki) on suomalainen kirjailija ja näyttelijä.

Ura
---

Lahtela valmistui Teatterikorkeakoulusta vuonna 2001 teatteritaiteen maisteriksi ja on näytellyt muun muassa Vaasan ja Seinäjoen kaupunginteattereissa. Merkittävimmät teatteriroolit ovat Macbethin rooli näytelmässä *Macbeth* (ohj. Jotaarkka Pennanen, Vaasan kaupunginteatteri) sekä Alan Strangin rooli näytelmässä *Equus* (ohj. Kaija Viinikainen, Vaasan kaupunginteatteri). Hän on tehnyt myös TV-, elokuva- ja radiorooleja, joista merkittävimmät ovat Simpan rooli TV-lyhytelokuvassa *Lapinpoika* (ohj. Joona Tena, YLE 1999) ja runomonologin *Pohjakosketus* TV-taltiointi.

Lahtela on erikoistunut runomonologeihin. *Pohjakosketus* (Pentti Saaritsan runoista) voitti vuonna 2002 Pieksämäen Teatterimaraton -monologikilpailun ja*Tiarnia* (Pentti Saarikosken runoista) voitti vuonna 2003 Lahden runomaratonin.

Johannes Lahtela palkittiin vuonna 2003 Tarmo Manni -stipendillä ansioituneesta näyttelijäntyöstä.

Vuonna 2009 hän perusti Esiintymistaidon Akatemia Oy:n yhdessä pedagogi Ilkka Tyynelän kanssa mutta ei toimi enää yrityksessä.

Ensimmäisenä suomalaisena teatterintekijänä Lahtela esiintyi Armenian Yerevanissa kansainvälisellä Highfest-teatterifestivaalilla vuonna 2014. Festivaaliesitys oli monologi Pentti Saaritsan runoista, mikä tekstitettiin venäjäksi.

Johannes Lahtela vihittiin ortodoksisen kirkon papiksi oman toimen ohelle vuonna 2017, mutta hän luopui pappeudesta vuonna 2022 avioeronsa vuoksi. Lahtelalla on myös ortodoksisen teologian maisterin tutkinto. Pro Gradun Lahtela teki aiheesta alkoholismi hengellisenä sairautena.

Lahtela oli Suomen Keskustan Uudenmaan vaalipiirin ehdokas vuoden 2023 eduskuntavaaleissa mutta ei tullut valituksi.

Yksityiselämä
-------------

Johannes Lahtela oli naimisissa näyttelijä Anna-Leena Sipilän kanssa. He avioituivat vuonna 2004. Lahtela haki Sipilästä avioeroa vuonna 2022 mutta perui erohakemuksensa myöhemmin samana vuonna. Lopulta ero vietiin loppuun. *lähde?* Heillä on yksi lapsi. Lahtelan vanhemmat ovat kirjailija Markku Lahtela ja keramiikkataiteilija Marjatta Lahtela. Hänen isoisänsä on Olavi Lahtela, isoäitinsä kirjailija Kyllikki Kallas ja isoisän isä kansanedustaja Matti Lahtela.

Teokset
-------

* *Samuli. Pimeydestä valoon*. Helsinki: Otava, 2021. ISBN 978-951-138-163-1.
* *Pää pilvissä, kiviä kengissä. Pyhiinvaelluksia saunoista luostareihin*. Tekijöinä Annina Holmberg ja Johannes Lahtela. Kuvitus Pia Aho. Helsinki: Otava, 2022. ISBN 978-951-139-352-8.
* *Redrama. Liekeistä luovuuteen*. Helsinki: Otava, 2022. ISBN 978-951-139-146-3.
* *Yksinäisen miehen poika.* Tammi, 2024. EAN: 9789520442682.

Lähteet
-------

1. ↑  Lapinpoika | yle.fi | Arkistoitu *web.archive.org*.  16.3.2018.  Arkistoitu 16.3.2018. Viitattu 23.8.2022.
2. ↑  Monologinäytelmä: Pohjakosketus | YLE Teema | yle.fi *vintti.yle.fi*. Viitattu 23.8.2022.
3. ↑  Esiintymistaidon Akatemia Oy: Tekijät *Yrityksen verkkosivu*. Viitattu 23.3.2023.
4. ↑  Avioero! Näyttelijäpari Anna-Leena Sipilän ja Johannes Lahtelan 18 vuoden liitto ohi – Lahtela luopuu pappeudestaan *Iltalehti*.  21.8.2022. Viitattu 23.3.2023.
5. ↑  Entä jos juomisen takana onkin Jumalan jano? *Kansan Raamattuseura*.  Arkistoitu 15.3.2018. Viitattu 14.3.2018.
6. ↑  Suomen Keskusta: Ehdokkaat *Puolueen verkkosivu*. Viitattu 23.3.2023.
7. ↑  Kodin Kuvalehti: Anna-Leena Sipilä ja Johannes Lahtela peruivat avioeronsa *Iltalehti*.  28.12.2022. Viitattu 23.3.2023.

Aiheesta muualla
----------------

* Johannes Lahtela Elonetissä.
* Johannes Lahtela Internet Movie Databasessa. (englanniksi)
* Johannes Lahtela Flinkkilän vieraana, YLE Areena

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |